เรื่องร้องเรียน (ความปลอดภัย,ความสะอาด,ร้องเรียน) วันที่ 2023-10-03 08:00:40 — แขวงคลองตันเหนือ เขตวัฒนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041019

ขอให้แก้ไขปัญหาควันและกลิ่นเหม็นรบกวนจากการประกอบอาหารของร้านอาหาร บริเวณ ร้านอาหาร (ไม่ทราบชื่อร้าน) ซอยสุขุมวิท41 แขวงคลองตันเหนือ เขตวัฒนา กรุงเทพมหานคร จุดสังเกต เข้าซอยสุขุมวิท41 ไประยะทางประมาณ 150 เมตร จะพบกับร้านอาหารดังกล่าว อยู่ก่อนถึงคอนโดลุมพินีสุขุมวิท41 ลักษณะเป็นร้านอาหารจีน โดยมีเจ้าของร้านเป็นชาวต่างชาติ (ไม่ทราบรายละเอียดเกี่ยวกับเจ้าของร้าน) เนื่องจากผู้ร้องแจ้งว่าร้านดังกล่าว ประกอบกิจการเป็นร้านอาหาร ซึ่งพบว่าทางร้านจะมีปล่องควัน ในขณะที่ประกอบอาหารนั้น พบว่าจะมีกลิ่นเหม็นรบกวนจากควันฟุ้งกระจายไปทั่วบริเวณ (ไม่ทราบช่วงเวลาที่ส่งกลิ่นเหม็นรบกวนได้) ส่งผลให้ผู้ร้องและประชาชนที่อาศัยในพื้นที่ใกล้เคียงได้รับความเดือดร้อนเป็นอย่างมาก นอกจากนั้น ยังพบว่าจุดที่ว่างปล่องควันนั้น จะมีมอเตอร์ดูดควัน ซึ่งจะวางอยู่ด้านหลังร้าน ใกล้กับห้องพักของลูกบ้านในคอนโดฯ อีกทั้งผู้ร้องแจ้งว่า ล่าสุดวันที่ 1 ตุลาคม 2566 ภายในคอนโด มีการซักซ้อมการหนีไฟกัน โดยพนักงานดับเพลิง มีการแจ้งเตือนให้ทราบว่า บริเวณปล่องควันนั้น มีคราบน้ำมันสีดำติดอยู่จำนวนมาก หากมีคราบน้ำมันติดอยู่เป็นระยะเวลานาน อาจเป็นกลายเป็นระเบิดเวลา ทำให้เกิดไฟไหม้ได้ในภายภาคหน้า เป็นอันตรายและประชาชนที่อาศัยในบริเวณพื้นที่ใกล้เคียงได้ ประสบปัญหามาเป็นระยะเวลาประมาณ 1-2 ปีแล้ว เบื้องต้นแจ้งเรื่องไปยังร้านอาหารแล้ว แต่ยังคงได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องเข้ามาแก้ไขปัญหา เพื่อบรรเทาความเดือดร้อนให้แก่ผู้ร้องและประชาชนที่อาศัยในพื้นที่ใกล้เคียง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata